b"\n_START_ARTICLE_\nBert Acosta\n_START_SECTION_\nUnge \xc3\xa5r\n_START_PARAGRAPH_\nAcosta ble f\xc3\xb8dt i San Diego i California, som s\xc3\xb8nn av Miguel Acosta og Martha Blanche Reilly. Han studerte ved Throop Polytechnic Institute  i Pasadena i California fra 1912 til 1914. Han l\xc3\xa6rte seg selv \xc3\xa5 fly i august 1910 og eksprimenterte med \xc3\xa5 bygge fly frem til 1912 da han begynte \xc3\xa5 arbeide for Glenn Curtiss som l\xc3\xa6rling p\xc3\xa5 et sj\xc3\xb8flyprosjekt. I 1915 arbeidet han som flyinstrukt\xc3\xb8r. Han dro til Canada og arbeidet som instrukt\xc3\xb8r for Royal Flying Corps og Royal Naval Air Service i Toronto. I 1917 ble han sjefsinstrukt\xc3\xb8r i Aviation Section, U.S. Signal Corps p\xc3\xa5  Hazelhurst Field, Long Island hvor han testfl\xc3\xb8y tidlige \xc3\xa5pne fly, slike som  Continental KB-1 over New York i temperaturer under frysepunktet._NEWLINE_Acosta giftet seg med Mary Louise Brumley (1886\xe2\x80\x931962) i 1918, men ble skilt i 1920. Han vant Pulitzer Trophy Race i 1921 og samme \xc3\xa5r satte han fartsrekord p\xc3\xa5 176.9 miles per time. I 1922 var han test pilot for Stout Batwing Limousine, forl\xc3\xb8peren til Ford Trimotor. I 1925 var han l\xc3\xb8ytnant i den amerikanske marine og bodde i Connecticut. Han giftet seg med Helen Belmont Pearsoll 3. august 1921. De ble separert, men aldri skilt.\n_START_SECTION_\nUtholdenhetsrekord\n_START_PARAGRAPH_\nI april 1927 satte han, sammen med Clarence D. Chamberlin utholdenhetsrekord i luften p\xc3\xa5 51 timer, 11 minutter og 25 sekunder, noe som ble omtalt i Time 25. april 1927.\n_START_SECTION_\nFors\xc3\xb8k p\xc3\xa5 \xc3\xa5 ta Orteig-prisen\n_START_PARAGRAPH_\nPresidenten for Columbia Aircraft Corp, Charles Levine, planla \xc3\xa5 bruke Clarence Chamberlin eller Bert Acosta som pilot, sammen med Lloyd W. Bertaud som copilot i et fors\xc3\xb8k p\xc3\xa5 \xc3\xa5 ta Orteigprisen i en Wright-Bellanca Columbia.  Bertaud fikk midlertidig flyforbud. Det meldte seg andre kandidater til Orteigprisen, som Charles Lindbergh. Mens Chamberlin ventet p\xc3\xa5 at forbudet skulle bli opphevet var nok en kandidat klar. Admiral Byrd's team hadde reparert sin Fokker Trimotor America et etter mindre havari under pr\xc3\xb8veflyvning. I dagene  20.\xe2\x80\x9321. mai 1927 forlot Lindbergh Roosevelt Field og krysset Atlanterhavet og b\xc3\xa5de Columbia og Atlantic stod igjen p\xc3\xa5 den n\xc3\xa6rliggende Curtiss Field.\n_START_SECTION_\nTransatlantisk flyvning\n_START_PARAGRAPH_\nDen 29. juni 1927, trettitre dager etter Charles Lindberghs atlanterhavsrekord fl\xc3\xb8y Acosta fra Roosevelt Field p\xc3\xa5 Long Island til Frankrike med Commander Admiral Richard E. Byrd ombord i America'. En kort film av Acosta, Byrd, George Noville, og Grover Whalen som gav en farveltale ble filmet 29. juni som  America's Flyers. Under flyvningen, (om historien er sann) slo Byrd til Acosta med et brannslukningsapparat eller en lommelykt da han mistet kontrollen p\xc3\xa5 grunn av drikking. Den som virkelig f\xc3\xb8rte flyet mesteparten av turen var Bernt Balchen, han fikk imidlertid lite \xc3\xa6re av at han kanskje reddet hele mannskpet under landingen i Normandie. Byrd hadde bestemt at hele opplegget skulle v\xc3\xa6re et hel-amerikansk foretagende. Balchen var p\xc3\xa5 den tid ikke blitt naturalisert amerikaner.\n_START_SECTION_\nBad Boy\n_START_PARAGRAPH_\nI 1928 fratok Connecticut ham pilotlisensen for \xc3\xa5 ha fors\xc3\xb8kt \xc3\xa5 fly under Whittemore Memorial Bridge i Naugatuck. Vingespennet p\xc3\xa5 flyet hans fly var if\xc3\xb8lge lokalkjente st\xc3\xb8rre enn bredden p\xc3\xa5 brobuen. Den planlagte flyvningen kan ha v\xc3\xa6rt et reklamestunt. P\xc3\xa5 skroget p\xc3\xa5 Acostas fly var det malt reklame for tennplugger. I 1929 ble han b\xc3\xb8tlagt med 500 dollar for dette. Da han ikke betalte boten ble hans pilotlisens trukket tilbake, og han ble arrestert i 1930 for \xc3\xa5 ha fl\xc3\xb8yet uten lisens._NEWLINE_Sammen med kaptein Lisandro Garay fra Honduras flyv\xc3\xa5pen planla han i 1931 \xc3\xa5 fly fra New York til Honduras. De forlot Floyd Bennett flyplass i en Bellanca med 360 gallons bensin, men av ukjente grunner forsvant Bert, og gjennomf\xc3\xb8rte ikke turen.\n_START_SECTION_\nDen spanske borgerkrigen\n_START_PARAGRAPH_\nI 1936 deltok Acosta i den spanske borgerkrigen som leder for Yankee Squadron. Han deltok sammen med Eddie August Schneider og Frederic Ives Lord.\n_START_SECTION_\nD\xc3\xb8d\n_START_PARAGRAPH_\nI desember 1951 kollapset Acosta i en bar i New York City og ble sendt til sykehus med tuberkulose. Han d\xc3\xb8de op\xc3\xa5 et j\xc3\xb8disk sykehus i Colorado i 1954, 59 \xc3\xa5r gammel. Acosta ble gravlagt i Valhalla Memorial Park Cemetery i North Hollywood, California.\n_START_SECTION_\nEtterm\xc3\xa6le\n_START_PARAGRAPH_\nAcosta ble innlemmet i National Aviation Hall of Fame i 2014."